જગતના ઘણા ધર્મોના પુસ્તકો અલગ અલગ મનુશ્યોએ જ લખ્યા છે. એમાં પાપ વિશે દરેકે અલગ અલગ વિચારો અને મતો પોતાની સમજણ પ્રમાણે જ વર્ણવ્યા છે. પરંતુ પાપની ક્ષમા માટેનો સચોટ ઉપાય અને રસ્તો કોઈ સમજાવી શક્યુ નથી. અને એથી મોક્ષ અને સ્વર્ગ અને નર્કની વાતોને ઠઠ્ઠામાં ઉડાવી, નકાર માટે લોકોને સમજાવે છે. એમની પાસે કોઈ મોક્ષદાતા, મસીહા અથવા ઉધ્ધારકર્તા જે પાપી મનુષ્યના જીવનને પોતે જાતે જ બચાવી શકે એવો કોઈ ઉપાય નથી જણાવી શકતા. પરંતુ બાઈબલ કહે છે મનુષ્ય પોતાના સૃષ્ટીકર્તા અદશ્ય પરમેશ્વર ની સામે અભિમાન, અજ્ઞાનથી અને અનાદરથી પાપ કરવાના કારણે જ ભ્રષ્ટ થઈ ને પતન પામી ચુક્યો છે, જેથી કરીને જ નૈતિક પતન થવાના કારણે જ મનુષ્ય પાપોના ગંદા અરુચિકર પરિણામોથી ભયંકર રીતે પીડાઈ રહ્યો છે છતાંપણ એ વિશે એ અજાણ જ છે.